《题刘侍御画》
明代·庄昶

东之太古英，老眼庖羲画。文字六经前，心了不须读。

山川流峙鸢鱼中，看画得此将无同。李成马夏何足数，此心直欲窥鸿蒙。

乾坤此卷忽披看，数点青山正浓淡。眼中何处俗与真，一笑天机俱烂漫。

世人见画空茫然，安知画外无真传。先生万古有真趣，白头还我羲皇天。

古文篆籀藏科斗，我羡东之不容口。尚书宅里闻剧谈，天地斯人世何有。

人间一默归玄元，老夫更欲观无言。手持此卷已一月，病回阁笔城东轩。

作者简介：庄昶（1437～1499）明代官员、学者。字孔暘，一作孔阳、孔抃，号木斋，晚号活水翁，学者称定山先生，汉族，江浦孝义（今江苏南京浦口区东门镇）人。成化二年进士，历翰林检讨。因反对朝庭灯彩焰火铺张浪费，不愿进诗献赋粉饰太平，与章懋、黄仲昭同谪，人称翰林四谏。被贬桂阳州判官，寻改南京行人司副。以忧归，卜居定山二十余年。弘治间，起为南京吏部郎中。罢归卒，追谥文节。昶诗仿击壤集之体。撰有《庄定山集》十卷。